Azərbaycan Premyer Liqasının bombardirləri
Burada Azərbaycan Premyer Liqasında bir mövsüm ərzində ən çox qol vuran oyunçuların mövsümlərə görə sıralaması qeyd olunacaq. 1992-ci ildən başlayan liqanın ilk bombardiri 33 oyuna 39 qol vuran Nazim Əliyevdir. Son bombardiri isə 2021–2022 mövsümündə 12 qol vuran Qarabağın futbolçusu Kadi Borqesdir. Bu günə qədər 21 fərqli futbolçu ən çox qol vuran futbolçu adına yiyələnib. 3 dəfə bombardir olmağı bacaran Nazim Əliyev ən çox bu adı qazanan futbolçudur. 2 dəfə bombardir olan Zaur Ramazanov isə bu kateqoriyada ikincidir. Nazim Əliyev həmçinin ən çox — 3 fərqli klubun heyətində bombardir olmağı bacaran ilk oyunçudur. Bombardirlik titulunu qazanan 20 fərqli futbolçudan 13-ü yerli, 8-i isə xarici futbolçu olub. İlk dəfə bombardir olan legioner futbolçu Şəmkirin heyətində 1999–2000 mövsümündə 16 qol vuran Badri Kvaratsxeliya olmuşdur. Mövsüm ərzində ən çox qol vurmağı bacaran digər gəlmə futbolçular isə Yakuba Bamba, Valter Quqlemon, Georgi Adamiya, Bahodir Nasimov, Nikolas Kanales, Reynaldo Silva və Dani Kintanadır. 5 mövsümdə bombardir məhz Neftçi klubun futbolçusu olmuşdur ki, bu kateqoriyada Neftçi birincidir. İkincilik isə Qarabağdadır. 4 fərqli mövsümdə qol kralı Qarabağın heyətindən olan futbolçu olmuşdur. Premyer Liqa tarixində sadəcə 1 mövsümdə bombardirlik 2 oyunçu tərəfindən paylaşılmışdır. 1995–1996 mövsümündə Kəpəzin 2 futbolçusu — Rövşən Əhmədov və Fazil Pərvərov 23 qol vurub, lakin daha az sayda oyun keçirdiyi üçün Fazil Pərvərov birinciliyi əldə edib.